วันนี้มีโอกาสมาแวะที่อำเภอกุฉินารายณ์ แถวนี้ยังไม่มีร้านรีวิวไว้เลย555 วันนี้เลยมาขอบุกเบิกซักหน่อยค่า อาหารที่นี่ส่วนมากก็บ้านๆค่ะ มีเมนูเด็ดที่ร้านแนะนำคือไส้กรอกปลา มีเมนูแยกมาของเค้าเองเลย 

ร้านนี้ตั้งอยู่ที่ริมอ่างเก็บน้ำเลิงซิว อยู่ถัดจากรพ.กุฉินารายณ์มาหน่อยนึงค่ะ วนเข้ามาอยู่บริเวณด้านในหน่อยค่ะ มีป้ายใหญ่ขัดเจนดี  ที่นี่ตอนค่ำๆประมาณ 18:30จะมีfolk songด้วยค่ะเพราะดี

ร้านนี้บรรยากาศค่อนข้างดีเลย เพราะอยู่ริมอ่าง อากาศเย็นสบายืวิวดี นอนค่ำๆอย่างวันนี้นี่ลมแรงจนเย็นเลย การตกแต่งก็ไม้ๆออกแนวอนุรักษ์วัฒนธรรมด้วยค่ะ 

••เมนูที่สั่งวันนี้••
- ต้มยำปลาแม่น้ำโขง :180 บาท
รสชาติต้มยำอร่อยแซ่บมากกกๆๆ เครื่องสมุนไพรหอม เด็ดดี ปลาคังนุ่มนิ่มอร่อยใช้ได้ แต่ให้้เนื้อปลาน้อยไปหน่อย

- ปลานิลทอดน้ำปลา ::240 บาท
เสริฟมาพร้อมกับยำมะม่วงเลยค่ะ แต่รสขาติไม่ค่อยครบเครื่อง มันไม่ค่อยจัด น้ำนำไม่ค่อยเข้าเนื้อเท่าไหร่ ส่วนพระเอกอย่างปลานิลทอดไม่ค่อยกรอบ จานนี้เฉยๆค่ะ 

- ห่อหมกทะเล ::150บาท
อันนี้เสริฟมาดีมากๆๆๆไฟลุกเลยตกใจมากค่ะ รวชาติพอไหว แต่ไม่ค่อยเข้มข้นมาก กุ้งแบะเนื้ออย่างอื่นยังไม่ค่อยสดมาก แต่เมนูนี้หอมเครื่องสมุนไพรมากทีเดียวค่ะ

- ผัดฉ่าปลาคัง :: 150บาท**
จานนี้อร่อยเลย เนื้อปลาอร่อยทอดแบ้วค่อยไปผัดฉ่าถึงเครื่องมาก ข่า ใบมะกรูด พริก รสชาติจัดจ้านหอมอร่อยดี

-สะเต๊ะ :: 70บาท
หมูไม้เล็กไปหน่อย  แห้งแต่อร่อยใช้ได้ไม่มีมัน เครื่องน้ำจิ้มกะทิเข้มข้นดี อาจาดที่เป็นแตงกวาหวานไปหน่อย

- ไก่ผัดเม็ดมะม่วง ::130 บาท
อันนี้อร่อยดี ผัดมาหอม และครบรส กลมกล่อมใช้ได้ เนื้อไก่นิ่ม แต่ที่ไม่ชอบจานนี้เพราะค่อนข้างมัน ด้านล่างมันเยอะเลยต้องตักแต่ด้านบนทาน จานนี้ต่างจากที่อื่นหน่อยตรงมีไส้กรอกปลาผัดลงมาด้วย หอมอร่อยดี

-ไอติมวอล1ถ้วย25 บาท ได้ตั้ง5 ลูกแน่นๆ
รสชาติไอติมวอลล์แหบะค่ะ555 แต่มีให้เลือกน้อยหน่อย มีอต่รสเผือกกับชอกชิบ แต่บอกเลยว่าคุ้มมากๆๆๆ ถ้วยเบอเร้อเลย 5ลูกเต็มๆ 25บาททท!! ไม่เตยเห็นถูกสุดๆ

บริการที่นี่มาตรฐานค่ะ แต่ที่ชอบคือบรรยากาศโอเคเลย อาหารราคาก็ไม่แพงวันนี้เสียเงินไปแค่ประมาณ 1,100 บาทเท่านั้น มากันตั้ง 7 คนอิ่มกำลังดีค่ะ ร้านนี้ก็เป็นตัวเลือกที่พอใช้ได้ในอำเภอนี้ค่ะ ถ้าใครมีโอกาสมาก็ถือเป็นตัวเลือกที่น่าสนใจค่ะ มาทานบรรยากาศ ฟังเพลงชิวๆ อาหารรสชาติพอทานได้ค่ะ